Pierre Combescot

Pierre Combescot (Limoges, Akitania Berria, 1940ko urtarrilaren 9-Paris, 2017ko ekainaren 27) kazetari eta idazle frantses ezaguna izan zen.

Biografia 
Pierre Combescot Canard enchaîné aldizkarian ezaguna egin zen; aldizkari satiriko horretan Luc Décygnes izengoitiaz sinatzen zuen. Bere gai nagusiak dantza eta opera ziren. Paris Match aldizkarian, bestetik, kronika ugari idatzi zituen. 1986an Médicis saria eskuratu zuen, Les funérailles de la sardine eleberriari esker. 1991an Goncourt Saria irabazi zuen, Les filles du calvaire eleberriarekin. 1999an, bere obra osoarengatik, Prince Pierre de Monaco saria eman zioten. Okzitaniako Le Cailarren bizi zen. 2002ko lehendakaritzarako hauteskundeetan Jean-Pierre Chevènement alde aritu zen.

Obra 
 Louis II de Bavière, Lattès, 1974
 Les Chevaliers du crépuscule, Lattès, 1975
 Les Funérailles de la Sardine, Grasset, 1986. Médicis saria
 Les Petites Mazarines, Grasset, 1990
 Les Filles du Calvaire, Grasset, 1991. Goncourt Saria.
 La Sainte Famille, Grasset, 1996
 Le Songe du Pharaon, Grasset, 1998
 Lansquenet, Grasset, 2002
 Les Diamants de la guillotine, Robert Laffont, 2003.
 Ce soir on soupe chez Pétrone, Grasset, 2004
 Pour mon plaisir et ma délectation charnelle, Grasset, 2009

Erreferentziak

Kanpo loturak 
 Vídeo: Pierre Combescot: Les filles du calvaire.
 Vídeo: Pierre Combescot: Les diamants de la guillotine.

Frantziako idazleak
Frantsesezko idazleak
Goncourt sariaren irabazleak
Frantziako eleberrigileak
Frantziako kazetariak
Limogestarrak
XX. mendeko Frantziako idazleak
XXI. mendeko Frantziako idazleak
Parisen hildakoak